Document ID: 32004D0602

KOMISIJAS LĒMUMS
(2004. gada 18. augusts)
par vīnkopības produkcijas potenciāla uzskaiti, ko iesniegusi Slovākijas Republika saskaņā ar Padomes Regulu (EK) Nr. 1493/1999
(izziņots ar dokumenta numuru K(2004) 3123)
(autentisks ir vienīgi teksts slovaku valodā)
(2004/602/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1493/1999 par kopējo vīnkopības tirgus (1) organizāciju, un it īpaši tā 23. panta 4. punktu,
tā kā:
(1)
Kā priekšnoteikumu stādījumu tiesību pieaugumam un atbalstam sakarā ar restrukturizāciju un pārkvalificēšanos, Regula (EK) Nr. 1493/1999 paredz vīnkopības produkcijas potenciāla uzskaites noteikšanu interesējošā Dalībvalstī. Šai uzskaitei jāatbilst iepriekš minētās regulas 16. pantam.
(2)
Komisijas 2000. gada 31. maija Regula (EK) Nr. 1227/2000, ar ko nosaka sīki izstrādātus noteikumus, lai piemērotu Padomes Regulu (EK) Nr. 1493/1999, ar kuru nosaka kopējo vīnkopības tirgus organizāciju attiecībā uz produkcijas potenciālu (2), 19. pantā paredz uzskaitē saturošās informācijas iesniegšanas detaļas.
(3)
Slovākijas Republika savā 2004. gada 4. jūnija vēstulē Komisijai nosūtīja Regulas (EK) Nr. 1493/1999 16. pantā un Regulas (EK) Nr. 1227/2000 19. pantā paredzēto informāciju. Šīs informācijas izpēte ļauj secināt, ka Slovākijas Republika uzskaiti ir veikusi.
(4)
Šis lēmums Komisijai neparedz uzskaitē saturošās informācijas atbilstības atzīšanu vai uzskaitē norādītās likumdošanas atbilstības ar kopienas tiesībām noteikšanu. Komisija, pieņemot lēmumus par šiem punktiem, nenes nekādu atbildību.
(5)
Šajā lēmumā paredzētie pasākumi ir saskaņā ar Vīnu pārvaldes komitejas atzinumu,
IR PIEŅĒMUSI ŠO LĒMUMU.
1. pants
Komisija konstatē, ka Slovākijas Republika ir sastādījusi vīnkopības produkcijas potenciāla uzskaiti saskaņā ar Regulas (EK) Nr. 1493/1999 16. pantu.
2. pants
Šis lēmums paredzēts Slovākijas Republikai.
Briselē, 2004. gada 18. augustā

Labels: 18
6